Diari Oficial de la Generalitat Valenciana


Sumari del DOGV 8578, del 26-06-2019 (2019/5864)

RESOLUCIÓ de 30 de maig de 2019, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5864


Data del document
:   30-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de maig de 2019, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex. [2019/5864]  
 Els expedients han sigut iniciats a instàncies de les titularitats dels centres que s'assenyalen en l'annex, en sol·licitud de modificació de les seues autoritzacions.  
La Direcció General de Centres i Personal Docent va informar favorablement, als centres implicats, l'adequació de les instal·lacions proposades, quant a espais educatius, segons la normativa aplicable.  
  
Cada expedient consta de la proposta favorable de la direcció territorial competent en matèria educativa, de la província on està situat el centre corresponent, sobre la base dels informes de la Unitat Tècnica de Construccions, respecte a les instal·lacions.  
En relació amb el professorat i les seues titulacions, les presents modificacions no suposen ampliació de les unitats autoritzades als centres, per tant no és necessari aportar informe de la Inspecció educativa sobre aquest tema.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Real decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Real decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar les autoritzacions dels centres docents privats que s'especifiquen en l'annex atenent les característiques, ensenyaments i capacitat màxima que allí s'assenyalen.  
  
Segon  
Els centres indicats en l'annex, que no han aportat la relació del professorat i titulacions respectives, hauran de fer-lo abans de l'inici de les activitats corresponents davant la direcció territorial corresponent, que haurà d'aprovar-les, previ informe de la inspecció educativa.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a partir de l'inici del pròxim curs escolar 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 30 de maig de 2019.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.  
  
  
  
ANNEX  
  
Núm. exp.: 2019/268.  
Codi: 01757170.  
Denominació genèrica del centre: centre privat d'Educació Infantil de primer cicle.  
Denominació específica del centre: El Salvador.  
Titularitat: Arquebisbat de València.  
Domicili: carrer Entença, núm. 78.  
Localitat: Alcoi.  
Província: Alacant.  
Modificació que s'autoritza:  
Canvi d'ús d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
4 unitats de primer cicle d'Educació Infantil, distribuïdes de la següent forma:  
- 2 unitats per a escolars d'1 a 2 anys amb 13 llocs escolars cadascuna.  
- 1 unitat per a escolars d'1 a 3 anys amb 15 llocs escolars.  
- 1 unitat per a escolars de 2 a 3 anys amb 15 llocs escolars.  
  
Núm. exp.: 2019/098.  
Codi: 59713301.  
Denominació genèrica del centre: centre privat d'Educació Infantil de primer cicle.  
Denominació específica del centre: Acuarelas.  
Titularitat: Cristina Gil Murillo.  
Domicili: carrer Gran Capitán, núm. 16-D-E.  
Localitat: Villena.  
Província: Alacant.  
Modificació que s'autoritza:  
Canvi d'ús d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
4 unitats de primer cicle d'Educació Infantil, distribuïdes de la següent forma:  
- 2 unitats per a escolars d'1 a 2 anys amb 13 llocs escolars cadascuna.  
- 2 unitats per a escolars de 2 a 3 anys, una unitat amb 15 llocs escolars i una unitat amb 19 llocs escolars.  
  
Núm. exp.: 2019/246.  
Codi: 72277653.  
Denominació genèrica del centre: centre privat d'Educació Infantil de primer cicle.  
Denominació específica del centre: Kid's Garden.  
Titularitat: Centros Infantiles Kid's Garden, SL.  
Domicili: carrer Bisbe Salinas, núm. 48.  
Localitat: Castelló de la Plana.  
Província: Castelló.  
Modificació que s'autoritza:  
Canvi d'ús d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
3 unitats de primer cicle d'Educació Infantil, distribuïdes de la següent forma:  
- 1 unitat per a escolars d'1 a 2 anys amb 13 llocs escolars.  
- 1 unitat per a escolars d'1 a 3 anys amb 15 llocs escolars.  
- 1 unitat per a escolars de 2 a 3 anys amb 20 llocs escolars.  
  
Núm. exp.: 2019/148.  
Codi: 59671651.  
Denominació genèrica del centre: centre privat d'Educació Infantil de primer cicle.  
Denominació específica del centre: Teysa-Aragón.  
Titularitat: Santa Rosa 2008, SL.  
Domicili: carrer Santa Rosa, núm. 3.  
Localitat: València.  
Província: València.  
Modificació que s'autoritza:  
Canvi d'ús d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
6 unitats de primer cicle d'Educació Infantil, distribuïdes de la següent forma:  
- 1 unitat per a escolars de 0 a 1 any amb 8 llocs escolars.  
- 1 unitat per a escolars de 0 a 2 anys amb 8 llocs escolars.  
- 2 unitats per a escolars d'1 a 2 anys amb 13 llocs escolars cadascuna.  
- 1 unitat per a escolars d'1 a 3 anys amb 15 llocs escolars.  
- 1 unitat per a escolars de 2 a 3 anys amb 20 llocs escolars.  
  
Núm. exp.: 2019/118.  
Codi: 07861426.  
Denominació genèrica del centre: centre privat d'Educació Infantil de primer cicle.  
Denominació específica del centre: Bamby-Abade 2.  
Titularitat: María Victoria Clemente González.  
Domicili: carrer Finlàndia, núm. 4-6.  
Localitat: València.  
Província: València.  
Modificació que s'autoritza:  
Canvi d'ús d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
3 unitats de primer cicle d'Educació Infantil, distribuïdes de la següent forma:  
- 2 unitats per a escolars d'1 a 2 anys amb 11 llocs escolars cadascuna.  
- 1 unitat per a escolars d'1 a 3 anys amb 15 llocs escolars.  
  
Núm. exp.: 2019/482.  
Codi: 02957525.  
Denominació genèrica del centre: centre privat d'Educació Infantil de primer cicle.  
Denominació específica del centre: El Edén.  
Titularitat: Escuela Infantil El Edén, SLU.  
Domicili: carrer Josep d'Orga, núm. 12-14.  
Localitat: València.  
Província: València.  
Modificació que s'autoritza:  
Supressió dels ensenyaments d'Educació Infantil de segon cicle i reducció d'unitats de primer cicle d'Educació Infantil, de manera que el centre queda configurat, íntegrament, amb la següent composició:  
  
4 unitats de primer cicle d'Educació Infantil, distribuïdes de la següent forma:  
- 1 unitat per a escolars d'1 a 2 anys amb 13 llocs escolars.  
- 1 unitat per a escolars d'1 a 3 anys amb 15 llocs escolars.  
- 2 unitats per a escolars de 2 a 3 anys, una unitat amb 20 llocs escolars i una unitat amb 18 llocs escolars.